ORDE do 28 de setembro de 2011 pola que se modifica a Orde do 15 de xuño de 2009 de delegación de competencias en órganos centrais e periféricos do Servizo Galego de Saúde.
Consellería de Sanidade — III. Outras disposicións — 30/09/2011

O Decreto 168/2010, do 7 de outubro, polo que se regula a estrutura organizativa de xestión integrada do Servizo Galego de Saúde, establece que estas estruturas asumirán, con autonomía funcional e de forma integrada, a xestión dos recursos, prestacións e programas da atención sanitaria, tanto do nivel de atención primaria como especializada, así como sociosanitaria e de promoción e protección da saúde.
Á vista da normativa vixente, e tendo en conta a inmediata e progresiva posta en funcionamento das distintas estruturas de xestión integrada, resulta necesario neste intre proceder a adaptar as normas de delegación de competencias previstas na Orde do 15 de xuño de 2009 á nova estrutura de xestión integrada establecida no Decreto 168/2010, do 7 de outubro.
De acordo co anterior, e no uso das competencias e atribucións que me confiren os artigos 34 e 43.3 da Lei 1/1983, do 22 de febreiro, reguladora da Xunta e da súa Presidencia, así como o Decreto 311/2009, do 28 de maio, polo que se establece a estrutura orgánica do Servizo Galego de Saúde,
Artigo único.
Modificación da Orde do 15 de xuño de 2009, sobre delegación de competencias en órganos centrais e periféricos do Servizo Galego de Saúde.
Un. A alínea f) do artigo 1 da Orde do 15 de xuño de 2009 queda redactado do seguinte xeito:
«A autorización das comisións de servizo, con dereito a indemnización, do persoal da xerencia e daquelas que se deban levar a cabo fóra da comunidade autónoma, así como a concesión de permisos ou licenzas que non teñan repercusión no capítulo I dos orzamentos de gastos respecto aos/ás directores/as provinciais, aos/ás directores/as das áreas sanitarias, xerentes de xestión integrada, xerentes executivos/as e aos/ás directores/as xerentes e demais directores/as e subdirectores/as de institucións sanitarias, tanto no ámbito da atención primaria coma da especializada».
Dous. O artigo 5 da Orde do 15 de xuño de 2009 queda redactado do seguinte xeito:
«Deléganse nos/nas directores/as de área e nos titulares das xerencias de xestión integrada da Coruña e Santiago de Compostela e xerentes executivos/as dos hospitais de Cee e da Barbanza, en relación cos seus respectivos centros de gasto, as seguintes facultades:
Tres. O artigo 6 da Orde do 15 de xuño de 2009 queda redactado do seguinte xeito:
«Facúltanse os secretarios e/ou secretarias provinciais, xefes e xefas dos servizos de xestión económica, directores/as de xestión, director/a de recursos económicos e os/ás xerentes executivos/as dos hospitais de Cee e da Barbanza, nos respectivos centros de gasto, para formular as correspondentes propostas nos expedientes tramitados con cargo aos orzamentos dentro do seu ámbito de actuación, integrados no orzamento do organismo autónomo».
Catro. O artigo 7 da Orde do 15 de xuño de 2009 queda redactado do seguinte xeito:
«Facúltanse os/ás directores/as de xestión, director/a de recursos económicos e os xerentes executivos dos hospitais de Cee e da Barbanza, nos respectivos centros de gasto da rede do Servizo Galego de Saúde, para levar a cabo as actuacións necesarias en materia de ingresos que deriven de servizos prestados no ámbito do seu centro, incluídas as que teñan a consideración de prezo público, sen prexuízo das competencias que lle correspondan á Consellería de Facenda».
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 28 de setembro de 2011.